Quillen

* Splash art
* โมเดล

**Quillen** (คิวเลน/ควิลเลน) **Purifying Blade** เป็นฮีโร่ลำดับที่ 77 ของเกม Arena of Valor ที่เข้าเกมมาในวันที่ 23 พ.ย. 2018 ตำแหน่งแอสซาซิน

## เนื้อเรื่อง

"การอยู่รอดและศักดิ์ศรีของมนุษยชาติขึ้นอยู่กับดาบและปืนเพียงเท่านั้น"

Quillen เป็นนักการเมืองหนุ่มไฟแรงแห่งสหพันธรัฐอิสระ ด้วยความที่เขาทั้งเยาว์วัย หล่อเหลา มีความเชี่ยวชาญ สุขุม รอบรู้ มีวาทศิลป์ และฉลาดหลักแหลมนั้น Quillen น่าจะเป็นผู้มีอำนาจสูงสุดไปแล้ว หากจุดยืนทางการเมืองของเขาไม่ได้สุดโต่งขนาดนี้ อย่างไรก็ตาม Quillen ก็ไม่เคยคิดที่จะเปลี่ยนจุดยืนของตัวเอง เพราะอย่างไรก็ตาม Quillen นั้นก็ยังเยาว์วัยกว่านักการเมืองชราเหล่านั้นมาก หากกล่าวอีกนัยหนึ่งคือเขายังมีเวลาที่จะอดทนรอให้เหล่านักการเมืองเหล่านั้นเกษียณอายุ หรือแม้กระทั่งลาจากโลกนี้ไปเอง Quillen ไม่แน่ใจในความรู้สึกของเขาในการตัดสินใจเรื่องนี้ และรู้สึกเศร้าเกี่ยวกับความจริงที่ว่ามนุษย์นั้นมีที่ไม่ได้มีอายุขัยที่ยืนยาวสักเท่าไรนัก ความแตกต่างของอายุขัยแสดงให้เห็นถึงคุณลักษณะของมนุษย์แต่ละคนได้อย่างเต็มที่ เมื่อเปรียบเทียบกับสิ่งมีชีวิตอื่นๆ มนุษย์ไม่ได้มีความสามารถในการถ่ายทอดความสามารถและพวกเขาก็ไม่ได้เกิดมามีพรสวรรค์อันยิ่งใหญ่เช่นกัน ดังนั้นในช่วงเวลาที่สับสนวุ่นวาย มนุษย์จึงจำเป็นที่จะต้องอยู่ภายใต้ความคุ้มครองของ Holy Hall เพื่อที่จะรักษาที่อยู่อาศัย อาหาร และชีวิตของพวกเขาให้ดำรงต่อไป

"แม้ว่าปัจจุบันมนุษย์เราจะครอบครองทวีปส่วนใหญ่ และมีเวทมนตร์และเทคโนโลยีที่เท่าเทียมกับพลังของพระเจ้า แต่เราก็ยังคงต้องเผชิญกับภัยคุกคามจากเผ่าพันธุ์อื่น ๆ ตั้งแต่ปิศาจในนรกและเอลฟ์ในป่าไปจนถึงเหล่าทวยเทพ พวกเขามีสิ่งที่สามารถกวาดล้างเหล่ามวลมนุษยชาติ เราจึงต้องตื่นตัวอยู่เสมอ เพราะพันธมิตรในวันนี้อาจเป็นศัตรูของเราในวันข้างหน้า!"

นี่เป็นส่วนหนึ่งของคำพูดของ Quillen ในการส่งเสริมทฤษฎีเกี่ยวกับภัยคุกคามจากต่างถิ่น เขาเริ่มต้นจากการเป็นพลเมืองธรรมดาและไต่เต้าเพื่อได้ไปทำงานการเมือง มุมมองทางการเมืองของเขาไม่เพียงแต่จะได้รับการยอมรับจากผู้มีสิทธิเลือกตั้งเท่านั้น แต่เขายังได้รับการสนับสนุนจากพวกหัวรุนแรงอีกด้วย แต่ที่สำคัญไปกว่านั้น คือ เขาได้รับคำเชิญจาก Shadow Hand "กวาดล้างเผ่าพันธุ์อื่น! กวาดล้างโลก!" ในฐานะที่เป็นองค์กรแบ่งแยกเผ่าพันธุ์ที่นิยมความรุนแรง Shadow Hand สนับสนุนแนวความคิดที่รุนแรงกว่า Quillen พวกเขาเชื่อว่าการใช้ความรุนแรงเป็นวิธีเดียวในการขจัดภัยคุกคามต่อมนุษยชาติ และเพื่อให้มนุษย์สามารถควบคุมโลกได้อย่างสมบูรณ์ Quillen เป็นนักการเมืองที่แสนดีและสุขุมในตอนกลางวัน และเป็นคนหัวรุนแรงที่สามารถทำได้ทุกอย่างเพื่อกำจัดสิ่งมีชีวิตต่างเผ่าพันธุ์ในเวลากลางคืน ใช้ชีวิตอยู่ภายใต้คติของเขาที่ว่า

"ผู้ที่แข็งแกร่งเท่านั้นที่จะอยู่รอด!"

## ข้อมูลขั้นสูง

* เกิดในตระกูลขุนนาง แต่แม่เป็นผู้หญิงริมทาง

* เก่งกาจ มีวินัย และไม่เคยเป็นรองใคร

* หนุ่มโสดคุณสมบัติเบอร์หนึ่งแห่งสหพันธรัฐ

* เกลียดเด็ก แต่ดันเป็นเจ้าของสถานรับเลี้ยง

* Quillen เกิดในตระกูลขุนนาง แม่ของเขาเป็นผู้ดีเมือง Kazell

* Quillen มีความสามารถในการสังเกตสูง สามารถรู้ทันทีว่าคนนั้นเป็นมนุษย์หรือไม่

* เมื่อเผ่าอมนุษย์เข้าใกล้ Quillen มักจะขมวดคิ้ว

## ความสัมพันธ์

* **Veres - คนสนิท:** Veres คือคนที่ Quillen ไว้ใจมากที่สุด อาจจะเป็นเพราะ Veres มีหลายสิ่งที่คล้ายกับ Amily ไม่ว่าจะเป็นเรื่องหน้าตาหรือความสามารถ ดังนั้นความรู้สึกของ Quillen ที่มีต่อ Veres จึงค่อนข้างจะซับซ้อน

* **Amily - คนทรยศ:** แม้ว่า Quillen จะทุ่มเททุกอย่างให้กับการฝึกฝนของ Amily แต่ทว่าการทรยศของเธอก็ไม่อาจให้อภัยไค้ จนตอนนี้ชื่อของเธอเป็นสิ่งต้องห้ามที่ไม่มีใครกล้าเอ่ยถึง

## เนื้อเรื่องเสริม

นักโทษ

“ยังไม่ตายใช่มั้ย?”

อยู่ดีๆ ก็มีเสียงของเด็กโพล่งออกมา Sylva เงยหน้าขึ้น มองเห็นเพียงเด็กหนุ่มในชุดวิจิตรยืนอยู่หน้าประตูคุกที่กำลังมองลงมาที่เขา

“ได้ยินมาว่าเจ้าเป็นผู้ปราดเปรื่องในวิชาการสังหาร เพียงแค่เจ้ายอมที่จะถ่ายทอดให้ข้า ข้าจะหาทางช่วยให้เจ้าพ้นโทษประหาร”

Sylva มองดูเด็กหนุ่มที่สูงไม่ถึงครึ่งของเขา แล้วหัวเราะออกมา เขาติดอยู่ในคุกของ Kazell มาเกือบครึ่งเดือน ในที่สุดก็ได้พบคนที่หน้าสนใจบ้างเสียที

“เจ้าหนู... พ่อของเจ้ารู้ไหมว่าเจ้าออกมาเที่ยวเล่นดึกดื่นเช่นนี้?”

หนุ่มน้อยเม้มริมฝีปาก พ่อของเขาเสียไปนานแล้ว ส่วนเหล่าชู้รักของแม่ทั้งหลายที่ก็มีความสามารถช่วยเจ้าแก่นี่ออกมาได้แน่ แม้ว่าความผิดของเขาคือการเอาหัวของบุตรชายจากตระกูลสูงศักดิ์เสียบกลับหัวไว้ที่บนประตูเมืองในกลางดึกก็ตาม

"ในเมื่อเจ้าก็ใกล้ตายอยู่แล้ว ไม่ลองเดิมพันดูสักครั้งละ?"

และด้วยเหตุนี้ Sylva จึงได้ลูกศิษย์มาอย่างไม่ทันตั้งตัว ในขณะเดียวกัน คําพิพากษาของเขาก็ได้รับการผ่อนผันอย่างไม่มีกำหนด คำพูดของเจ้าหนุ่มดูเหมือนจะเชื่อได้ เด็กหนุ่มมักจะมาในช่วงเวลาหลังอาหารค่ำ จนเที่ยงคืนจึงจะกลับไป ผู้ติดตามมีเพียงพอบ้านผมขาวชราๆ คนหนึ่ง Sylva สันนิษฐานว่าเด็กหนุ่มแม้จะเกิดในตระกูลขุนนาง แต่บิดามารดากลับไม่ได้อยู่ข้างกายคอยสั่งสอน ตระกูลที่มีอำนาจเช่นนี้ใน Kazell มีไม่มาก ส่วนตระกูลที่สาบสูญไปแล้วหรือไม่ได้ตั้งรกรากที่นี่อีกแล้ว ยิ่งน้อยเข้าไปใหญ่ อีกวันหนึ่งหลังจากจบการฝึกสอน Sylva นึกอยากทดสอบการสันนิษฐานของเขา

"มารดาของเจ้าคือ Linda Cardilla” เด็กหนุ่มเลิกคิ้วขึ้น ไม่ได้เอ่ยปาก กลายเป็น Sylva ที่ตกอยู่ในความฉงน "มารดาของเจ้าอยู่ในวงชนชั้นสูงของ Kazell ตระกูลของเจ้าร่ำรวยมหาศาล ชีวิตไม่มีความทุกบร้อน ทำไมถึงต้องมาหาข้า"

“ข้าจะต้องเป็นผู้แทน หลังจากนั้นก็ดูแลรักษาสหพันธรัฐอิสระ" เด็กหนุ่มหันศีรษะกลับมา ดวงตาเป็นประกาย “ข้ารู้ว่านี่เป็นเรื่องที่ยาก แต่ข้าจะต้องทําให้ได้ ดังนั้น ข้าจึงต้องเรียนรู้ทักษะทุกอย่างที่จำเป็น รวมถึงการสังหาร มันจะช่วยให้ข้าสามารถกําจัดศัตรูของข้าได้”

Sylva หัวเราะแห้งๆ สองที “สําหรับข้าแล้ว ที่แห่งนี้เหลวแหลกเต็มที ข้าไม่อยากจะมีความเกี่ยวข้องอะไรกับที่นี่แม้แต่น้อย"

“หากข้าได้เป็นผู้ปกครอง ทุกอย่างจะต้องได้รับการจัดการอย่างยุติธรรม ลูกสาวของเจ้าคงไม่ต้องตายฟรี" ได้ยินเรื่องสะเทือนใจอย่างไม่ทันตั้งตัว Sylva เงียบงัน Quillen ยืนนิ่งเพื่อเขาอยู่สักครู่ แล้วจึงโค้งตัวลงแสดงความเคารพ

“ให้โอกาสข้าได้แสดงความเคารพท่านเป็นอาจารย์สักครั้ง พรุ่งนี้ทานได้จะเป็นอิสระอีกครั้งหนึ่ง จอให้ท่านโชคดี"

หลายปีจากนั้น ขณะที่ Sylva ที่ผมขาวชราภาพ มองเห็นผู้แทนแห่งสหพันธรัฐอิสระ Quillen ผู้แต่งกายอย่างประณีตท่ามกลางฝูงชน ก็จะต้องนึกถึงเด็กหนุ่มผู้หยิ่งผยองคนนั้น ในตอนนั้น ในดวงตาของเขา เต็มไปด้วยความหวังและความมุ่งมั่น

---จบ---

## ชีวประวัติ

Quillen เกิดในตระกูลขุนนางร่ำรวยตระกูลหนึ่งในสหพันธรัฐอิสระ เขาผู้ซึ่งได้รับการอบรมที่ดีเยี่ยมตั้งแต่เด็ก มีความสนใจในการปกครองมากที่สุด หลังจากบรรลุนิติภาวะ Quillen ได้เข้าสภาแห่งสหพันธรัฐอิสระอย่างตามที่คาดการณ์ กลายเป็นหนึ่งในดาวรุ่งพุ่งแรงในแวดวงการปกครอง Quillen เป็นผู้สนับสนุนทฤษฎีการคุกคามเผ่าพันธุ์อื่นอย่างไม่ปิดบัง เพื่อที่จะทำให้วิสัยทัศน์ทางการปกครองของเขาเป็นจริง เขายอมเข้าร่วมกับ Shadow Hands องค์กรลับสุดโต่งที่สนับสนุนว่ามนุษย์คือชาติพันธุ์สูงสุด แม้กระทั่งมีนักฆ่าที่ทำงานให้เขาโดยตรงอย่าง Veres และ Amily ก็เป็นหนึ่งสมาชิกที่เป็นที่รู้จักกันดี ผู้นำทางการปกครองคนนี้ ที่พรั่งพร้อมไปด้วยทรัพย์และอำนาจ ทั้งยังอนาคตก้าวไกล ย่อมไม่หยุดนิ่งแต่เพียงเท่านี้ เขาเชื่อมั่นว่าซักวันหนึ่งเขาจะสามารถทำพิมพ์เขียวการปกครองในอุดมคติของตนให้เกิดขึ้นได้แน่

## สกิล

### สกิลอัลติเมท

 2
 3

## แนะนำ

### ไอเทม

Soulreaver
War Boots
Claves Sancti
Broken Spears
Omni Arms
Blade of Eternity

### รูน

**LV 3: Rampage**
อัตราคริติคอล +0.7%
ความเสียหายคริติคอล +3.6%
**LV 3: Assassinate**
พลังโจมตี +1.6
ความเร็วการเคลื่อนที่ +1%
**LV 3: Dragon's Claw**
พลังโจมตี +0.9
เจาะเกราะ +6.4

### พลังแฝง

**Shadow Blade**
หลังจากใช้สกิลเคลื่อนที่ จะได้รับบัฟ 1 ครั้ง เป็นเวลา 23(สูงสุด 3 ครั้ง) การโจมตีปกติครั้งต่อไปจะใช้งานบัฟที่สะ สมอยู่ทั้งหมด โดยบัฟแต่ละครั้งจะสร้างโบนัสความเสียหายกายภาพ 30 (LV อัพ+5)
**Deadly Claw**
ได้รับโบนัสพลังโจมตี 12-40 และ พลังเวท 18-60
**Curse of Death**

**Axe of Sacrifice**
สร้างความเสียหายเพิ่มขึ้น 3% และได้รับความเสียหายแรงขึ้น 2% (ฮีโร่ระยะใกล้ 1%)
**Holy Verdict**
ได้รับเจาะเกราะ/เจาะเกราะเวท +18 (LV อัw+3)

## บทพูด

> บทพูดของสกินอื่น ดูที่: *Quillen/บทพูด*
>
>

### เลือกฮีโร่

* **You have no idea:** เจ้าช่างไม่รู้อะไรบ้างซะเลย

* **Battle is life:** การต่อสู้คือชีวิต

* **I will stop at nothing:** ฉันจะไม่มีวันหยุดยั้ง

### เกิดใหม่

* **Underestimating me will be your last mistake!:** การสบประมาทฉันจะเป็นความผิดพลาดครั้งสุดท้ายของแก

* **Min chongharan iwing** (มิน ชองฮาราน อีวิง): **We stronger together:** รวมกันเราอยู่

* **Shinizu ba vawhor!** (ชีนีซู บา วาวฮอร์!): **Adapt and overcome!:** ปรับตัวและก้าวข้ามขีดจำกัด!

* **Min naho n'athaparan ivawbanan** (มิน นาโฮ นาตาพารัน อีวาวบานาน): **We were made to survive:** เราเกิดมาเพื่ออยู่รอด

### ปกติ

* **Politics is not about right and wrong, it's about winning and losing:** การเมืองไม่ได้เกี่ยวกับเรื่องถูกหรือผิด มันเกี่ยวกับชนะและแพ้

* **Don't pester me with your fairy tales of good and evil!:** อย่ามารบกวนฉันด้วยนิทาน เทพนิยายเรื่องความดีและความชั่ว!

* **Nothing is truly secret:** ความลับไม่มีจริงในโลก

* **Power is everything:** พลังคือทุกสิ่ง

* **The stench of morals pervades this place**

### ใช้สกิล

* **Ha! Too slow!**

* **Die!**

* **You lost!**

* **Give up!**

* **I will enjoy this!**

* **Don't make me come for you!**

### ได้ First Blood

* **In the end, I always get them:** ในท้ายที่สุด ฉันก็จัดการพวกมันได้เสมอ

### ได้บัฟ Dark Slayer

* **Aah! Victory is inevitable!:** ฮ่า! ชัยชนะของฉันเป็นสิ่งที่หลีกเลี่ยงไม่ได้!

### สังหารต่อเนื่อง

* **Hah, you chose the wrong side:** เหอะ แกเลือกข้างผิดแล้ว

* **Heh, I get stronger, you die:** เหอะ ฉันแข็งแกร่งขึ้น ส่วนแกตาย

### ยั่วยุ

* **I envy your weakness, it frees you from responsibility:** ฉันอิจฉาความอ่อนแอของแก มันปลดปล่อยแกความความรับผิดชอบที่ต้องแบกรับ

## แกลเลอรี่

### Splash art

DefaultMaster SurgeonImperial BlademasterDystopia Enforcer: ViperHead BoySanguine RogueWicked ArmThe Light CrownSacred Blade
### โมเดล

DefaultMaster SurgeonImperial BlademasterDystopia Enforcer: ViperHead BoySanguine RogueWicked ArmThe Light CrownSacred Blade
### วิดีโอ

Quillen Cinematic - จงระวังตัวไว้ !เตรียมพบฮีโร่ใหม่!!!Quillen ระวังจะเลือกอยู่ผิดฝั่ง !!!Hero Spotlight - QuillenRoV ฮีโร่ใหม่ ! Quillen นักฆ่าคริ 100% !!!เล่นอย่าง Pro EP.41 กิตงาย สอนเล่น Quillen ใน 9 นาที !!-2Quillen New Skin- Imperial Blademaster QuillenQuillen New Skin - Dystopia Enforcer- ViperSKIN Spotlight - Sanguine Rogue QuillenSKIN Spotlight - Wicked Arm QuillenSKIN Spotlight - The Light Crown QuillenSacred Blade Quillen Cinematic - รัชทายาทที่แท้จริง ศึกทวงคืนบัลลังค์SKIN Spotlight - Sacred Blade Quillen

## เกร็ดความรู้

* สัญลักษณ์องค์กร Shadow Hand รวมถึงสัญลักษณ์ประจำตัวของ Amily เป็นการ re-use มาจากสัญลักษณ์ที่ไม่ได้ใช้ของสกิน Elysium Frost Lindis

## อ้างอิง

1. ↑ https://www.facebook.com/ROVTH/posts/911741242322659
2. ↑ 2.0 2.1 https://www.facebook.com/ROVTH/posts/1161974663965981/
3. ↑ https://www.facebook.com/ROVTH/posts/1276441145852665/
4. ↑ https://www.facebook.com/ROVTH/posts/1351077708389008
5. ↑ https://www.facebook.com/ROVTH/posts/1470319893131455/
6. ↑ https://www.facebook.com/ROVTH/posts/1685767231586719/
7. ↑ https://www.facebook.com/ROVTH/posts/1777603102403131/
8. ↑ https://www.facebook.com/ROVTH/posts/1991783650985074
9. ↑ https://www.facebook.com/ROVTH/posts/1991346907695415/
10. ↑ https://www.facebook.com/ROVTH/posts/2141234086040029

แทงค์
ไฟต์เตอร์
แอสซาซิน
เมจ
แครี่
ซัพพอร์ต